Kaire Vilgats

Kaire Vilgats (sündinud 11. jaanuaril 1976 Pärnus) on eesti laulja, näitleja ja muusikapedagoog.
pisi|Kaire Vilgats esinemas Harjumäel 20. Augusti väljakul 20. augustil 2019

Haridus
Kaire Vilgats on lõpetanud 1994. aastal Pärnu 4. keskkooli. Aastatel 1984–1991 õppis ta lastemuusikakoolis akordionimängu. Aastatel 1994–1995 õppis ta Georg Otsa nimelise Muusikakooli Pärnu filiaalis klassikalist laulu (õpetaja Kai Parmas) ja 1995–1998 Georg Otsa nimelises Tallinna Muusikakoolis pop-jazz-laulu (õpetaja Silvi Vrait), ühtlasi laulis Mare Väljataga juhendatavas kvintetis. Ta on läbinud WAF-i laulukoolis Sadolini vokaaltehnika ja selle õpetamise kursused (2004 Cathrine Sadolini ning 2007 Kadri Koppeli ja Bert Pringi juhendamisel).Kaire Vilgatsi jaoks tõi uus aasta ka põneva karjäärihüppe Kroonika/Delfi, 16.01.2022.

2017. aastast õppis ta Tallinna Ülikoolis sotsiaaltöödKaire Vilgats: miks mitte abi paluda, kui ise päriselt hakkama ei saa ERR Menu, 31.12.2017. ning 2024. aasta sügisest õpib Tartu Ülikooli Viljandi kultuuriakadeemias koolimuusikatVerni Leivak. Naistelehe kaanelugu | Võitlus rinnavähiga jätkub! Kaire Vilgats: "Tundub, et asi läheb paremaks!" Naisteleht. 13.11.2024..

Töö ja looming
Kaire Vilgats on töötanud aastatel 1999–2000 Georg Otsa nimelises Tallinna Muusikakoolis kontsertmeistrina ning 2008–2015 Eesti Nuku- ja Noorsooteatri muusikalise juhina. 2022. aastast on ta WAF-i laulukooli vokaalpedagoogKaire Vilgats WAF Laulukooli kodulehel. Vaadatud 14.02.2024. ja alates 2023. aastast ka Rae valla Kindluse Kooli muusika-/valikaineõpetajaMeie koolipere Kindluse Kooli koduleht. Vaadatud 14.02.2024..

Teismeeas esines Kaire Vilgats solistina Endla teatri laval oma kooli vilistlaste kokkutuleku aktusel. Esimesed suuremad avalikud ülesastumised olid tal 1997. aastal Anneli Tõevere taustalauljana ja 1998. aastal konkursil "Eurolaul 1998". 1999. aastal võitis ta Eesti Televisiooni lauluvõistluse "Kaks takti ette" finaalis 3. koha (Tanel Padari ja Eda-Ines Etti järel) lauluga "Ain't No Sunshine". 

Teatridebüüdi tegi Vilgats koorilauljana Tallinna Linnahallis 1999. aastal etendunud muusikalis "La Cage aux Folles" ("Linnupuur"), millele on järgnenud rollid paljudes muusikalides ja sõnalavastustes. Draamanäitlejana on ta kõrvalosi ja pisirolle teinud ka telesarjades (nt "Kättemaksukontor", "Piloot", "Naised vormis", "Valetamisklubi").

Soolokontserte on ta andnud eeskätt džässlauljana ja salongilikumat džässi esitanud ETV "Jüri Üdi klubi" saadetes. Koos Airi Allveega soleeris ta 2000. aastal Haapsalus peetud naistebändide festivali jaoks loodud ansamblis Henhouse.Valdo Jahilo. Naised tegid Kanamaja Õhtuleht.ee, 08.12.2000. Ta on olnud mitme instrumentaalmuusikakollektiivi (nt Estraadiraadio, Waigla Bros, Pärnu Linnaorkester, Politsei- ja Piirivalveorkester, Estonian Dream Big Band, Raivo Tafenau kvartett jpt) solist.

Kaire Vilgats on üks hinnatumaid Eesti taustalauljaid ja Eestit enim arv kordi Eurovisiooni lauluvõistlusel esindanud esineja. Ta on laulnud tausta Anne Veskile, Ivo Linnale ja teistele rahva lemmiksolistidele, esinenud nii suurtel kontsertidel kui ka stuudiokoosseisudes ning kuulunud taustalauljana mitmesse ansamblisse (nt Kollane Allveelaev G). Alates 1998. aasta saatest "Kaks takti ette" on Kaire Vilgatsi sage paariline taustalauljana olnud Dagmar Oja.Krista Kiin. Sünnipäevalaps Kaire Vilgats taustalaulmisest: „Ega meid olegi võimalik solisti varju paigutada, tavaliselt on nad poole pisemad!“ Eesti Naine / Delfi, 11.01.2018. 

Ta on loonud ja kohandanud muusikat kümnetele teatrilavastustele ning kirjutanud mõne poplaulu (nt Maikeni esitatud "Sinule").

Kaire Vilgats on õpetanud laulmist ja avalikku esinemist mitme muusikalise saatesarja ja lavateose osalejatele. Ta on juhendanud ja juhatanud Eesti Nuku- ja Noorsooteatri segakoori, mis jõudis 2008. aastal ETV popkooride saatesarjas "Laululahing" finaali; koor on andnud iseseisvaid kontserte ning salvestanud CD "Nukkude laulud" (2013).Silver Saluri. "Laululahingust" said edasi Nuku- ja Noorsooteatri ning Konguta segakoorid Õhtuleht.ee, 12.04.2008.Laululahingu võitis Suisapäisa Postimees.ee/Elu24, 17.05.2008.Laste lood. Nukkude laulud ERR Arhiiv, 26.02.2014.

Vilgats on juhtinud Eesti Televisiooni sarisaateid "Pühapäevitaja" (2003) ja "Tähelepanu, start!" (2013). Ta on osalenud TV3 meelelahutussaates "Su nägu kõlab tuttavalt" nii võistlejana kui ka juhendanud saates esinejaid vokaalpedagoogina. 2020. aastal võitis ta TV3 meelelahutussaate "Maskis laulja" avahooajal (Lille tegelaskujuna) teise koha.Kõik maskid on langenud! Võidukalt väljus aasta salapäraseimast lahingust Jäär Kroonika/Delfi, 03.05.2020. 

2021. aastal olid Kaire Vilgats ja Dagmar Oja Eesti Muusikaauhindade gala õhtujuhid.Kõik muusikaauhinnad jagatud: nublu võidutses kuues kategoorias, Anett ja Trad.Attack! said kaks auhinda Kroonika/Delfi, 28.01.2021.

2025. aasta augustis oli Kaire Vilgats Põhja-Euroopas üsna ainulaadse rahvusvahelise basskitarrifestivali "Eesti Bassioaas 2025" galakontserdi vokaalsolist.Eesti Bassioaas 2025: Galakontsert Kultuurikeskuse Võru Kannel koduleht. Vaadatud 10.10.2025.

Muusika
Muusikastiilid
Kaire Vilgatsile on väga südamelähedane džäss ja hinnatud taustalauljanaEesti parimad taustalauljad: me ei ole insta-modellid ERR Menu, 20.10.2019. on ta laulnud palju popmuusikat. Viive Ernesaksa hinnangul on ta lauljana aga hoopis Eesti varasema muusikalitähe Helgi Sallo mantlipärija: 

Eurovisiooni lauluvõistlus
Kaire Vilgats on Eurovisiooni lauluvõistlusel osalenud taustalauljana. 2026. aasta seisuga oli ta kokku kaheksa esitusega kõige rohkem kordi võistlusel osalenud Eesti taustalaulja, edestades Dagmar Oja (seitse osalemist) ja Jelena Juzvikki (neli osalemist) ning Marilin Kongot ja Kaido Põldmad (kolm osalemist). 

Eda-Ines Etti "Once in a Lifetime" (2000, finaalis 4. koht)
Ira Losco "7th Wonder" (2002, finaalis 2. koht)
Tanja "Amazing" (2014, I poolfinaalis 12. koht)
Jüri Pootsmann "Play" (2016, I poolfinaalis 18. koht)
Koit Toome ja Laura Põldvere "Verona" (2017, II poolfinaalis 14. koht)
Victor Crone "Storm" (2019, I poolfinaalis 4. ja finaalis 20. koht)
Uku Suviste "What Love Is" (2020, Rotterdamis toimuma pidanud lauluvõistlus jäi ära)
Vanilla Ninja "Too Epic to Be true" (2026, II poolfinaalis, TBD)

Eurovisiooni lauluvõistluse Eesti eelvoorudes on Kaire Vilgats alates 1998. aastast laulnud tausta rohkem kui 30 võistluslaulule; lisaks eelvoorude võidulugudele ka näiteks Maian Kärmase, Hedvig Hansoni, Lauri Liivi, Maikeni, Rolf Roosalu, Vanilla Ninja ja paljude teiste esitatud lauludele. 

Solistina on Vilgats Eurovisiooni Eesti eelvõistlustel astunud üles kolmel korral: 1998. aastal duetis Lauri Liiviga, esitades laulu "Kristallid"; 2009. aastal ansambliga Köök, esitades laulu "Üürnik", ning 2021. aastal duetis Dagmar Ojaga (Suured Tüdrukud), esitades laulu "Heaven's Not That Far Tonight". Ansambli Family liikmena ja laulu "Don't Ever Change" ühe kaasautorina oli ta laval 2003. aasta Eurolaulu konkursil.

2002. aastal esindas ta Ira Losco taustalauljana (koos Dagmar Oja, Liisi Koiksoni, Airi Allvee ja Jelena Juzvikiga) Eurovisioonil ka Maltat, kes sai lauluga “7th Wonder” Läti järel teise koha.Malta viib taustalauljad reisile ETA/Õhtuleht.ee, 28.05.2002.

2024. aastal kuulus ta Eurovisiooni lauluvõistluse Eesti žüriisse.Just nendest ekspertidest koosnes Eesti Eurovisioni žürii: punkte anti ka Iisraelile Kroonika/Delfi, 12.05.2024.

Teater ja film
Kaire Vilgats on näitlejana teinud mitu värvikat karakterrolli, mistõttu teatrikriitik Pille-Riin Purje on teda rahvusooperi Estonia lavastuse "Karlsson katuselt" arvustuses nimetanud Eesti groteskikuningannaks.Pille-Riin Purje. Väikevend taltsutab Karlssonit Estonia teatri koduleht / Sirp, 13.11.2015. Üks Vilgatsi kaalukamaid teatrirolle on olnud peaosa Vanemuise teatri muusikalis "Viiuldaja katusel" (Golde).

2006. aastal oli ta nomineeritud Eesti Teatriliidu aastapreemiale kõrvalosa kategoorias Ampsi rolli eest muusikalis "Romeo ja Julia". Eesti Nuku- ja Noorsooteatris on Vilgats pälvinud kolleegipreemiaid.

Rolle lavateostes
"La Cage aux Folles" ("Linnupuur") (Angelique; Tallinna Linnahall 1999)
"Zorba" (jutustaja; Eesti Draamateater 2000)
"Väike õuduste pood" (Crystal; Eesti Draamateater 2000) 
"Vampiiride tants" (Magda; Tallinna Linnahall 2000)
 Louis Andriesseni lühiooper "M – see on Mees, Muusika, Mozart" (solist; Von Krahli Teater ja ETV, 2000)
"Mort – surma õpipoiss" (Kurikael; Eesti Draamateater 2001)
"Ei, ei, Nanette!" (Betty Bostonist; Tallinna Linnahall 2001)
"Hüljatud" (Madam Thénardier' dublant, koori liige; Tallinna Linnahall 2001)
"Miss Saigon" (Gigi; Tallinna Linnahall 2002)
"Viiuldaja katusel" (Golde; Vanemuine 2003)
"Hull sinu järele" (Irene Roth; Tallinna Linnahall 2004)
"Mees La Manchast" (majaperenaine; Tallinna Linnahall 2005)
"Võluflööt" (eri rollides; NUKU 2005)
"Georg" (haiglaõde, koori liige, Tallinna Linnahall 2005)
"Romeo ja Julia" (Amps; Eesti Nuku- ja Noorsooteater 2006)
"Fame!" (Esther Sherman; Tallinna Linnahall 2006)
"Lumekuninganna" (vanaema/Lumekuninganna; Vanemuine 2006)
"Fantoom" (Carlotta; Tallinna Linnahall 2007)
"Nii on meil moes" (Reno Sweeney; Tallinna Linnahall 2008)
"Kuldvõtmeke ehk Buratino senitundmatud seiklused" (Malviina; Eesti Nuku- ja Noorsooteater 2008)
"Lauluväe rahvas" (Esiema; Ajakeskus Wittenstein 2010)
"Libahunt" (vanaema; Eesti Nuku- ja Noorsooteater 2011)
"Väikevend ja Karlsson katuselt" (preili Sokk; Eesti Nuku- ja Noorsooteater 2011)
"Valge laev" (Viktor Siilatsi muusikal, IN Teater 2011)
"Seljatas 100 meest" (Maria Loorberg; Endla 2012)
"Shrek" (draakon, lavatagune hääl; NUKU 2013)
"Thriller" (laulja; Vanemuine 2013)
"Koerhaldjas Mia" (jõulumemm; Kaari Sillamaa Laste Kaunite Kunstide Kool 2014)
"Billy Elliot" (Mrs Wilkinson; Noor Teater 2015)
"Karlsson katuselt" (Majasokk; Rahvusooper Estonia 2015)
"Mamma Mia!" (Rosie Mulligan / Tanya Chesham-Leigh; Vanemuine 2016)
"Hüljatud" (Madam Thénardier; Vanemuine 2017)
"Romeo ja Julia" (Amps; 2026)

2005. aastal osales Vilgats Nukuteatris lavastatud "Võluflöödis" ainsa lauljana, esitades kõiki partiisid peale Papageno oma. 

Koorilauljana on ta kaasa teinud ka muusikalides "La Cage aux Folles", "Evita" ja "Cabaret" ning mitmes kohaliku tähtsusega muusikaprojektis. 

Ta oli 2019. aasta juunis huumorifestivali Luige Nokk raames etendunud libamuusikali “Kaire Vilgats ja seitse kosilast” peategelane.Verivärske muusikal "Kaire Vilgats ja seitse kosilast" Piletilevi.ee, 29.05.2019.

Kabareekavad
Kaire Vilgats on kabareekavade "Teid kutsub kabaree!" (esietendunud 2017) ja "Kaire kreisi kabaree" (2023) tähtesineja.

2023. aastal esines ta koos Lauri Liivi ja tantsutrupiga Showstoppers revüükavas "Paroodiarevüü", kus parodeeriti selliseid lavatähti nagu Anne Veski, Rammstein, Valeri Leontjev, Tarkan, Sabrina, ABBA, Ivo Linna, Maarja-Liis Ilus, Georg Ots, Silvi Vrait ja Beyonce.Lavastuse "Paroodiarevüü" tutvustus Eesti Artistide Agentuuri kodulehel. Vaadatud 14.02.2024.

Filmirolle
2004 – dirigendi abikaasa, "30 minutit vaikust" (režissöör Ove Musting)
2008 – Kukumäe sõsar, "Taarka" (režissöör Ain Mäeots)
2011 – taksojuht, "Kirjad Inglile" (režissöör Sulev Keedus)
2015 – Leida Peips, "Imelise ajastu lõpp" (Конец прекрасной эпохи; režissöör Stanislav Govoruhhin)
2021 – klassijuhataja, "Jahihooaeg" (režissöör Ergo Kuld)
2023 – Sohvia Veski, "Suvitajad" (režissöör Ergo Kuld)

Ta on ka animafilmide dublaažinäitleja ning on juhendanud dublaaži tegevaid lauljaid.Tiina Kruus. Kes siis ei armastaks Kaire Vilgatsit Ajakiri Naerata, talv 2022.

Helisalvestised
Kaire Vilgats laulab albumil "Family. We are Family" (2003) koos Nele-Liis Vaiksoo, Maikeni, Lauri Liivi, Lauri Pihlapi ja teiste 2001. aastal asutatud ansambli Family liikmetega. 

Kaire Vilgats on vokaalsolistina laule salvestanud paljude ansamblite ja orkestritega, nende seas Eesti Politseiorkestri ja Estraadiraadioga, Kukerpillidega jne. Tema hääl kõlab mitme muusikali (nt "Romeo ja Julia" ning "Libahunt") stuudioplaadil. Ka on tema esitatud laule mitmel kogumikplaadil.

Raamatud
 Kaire Vilgats, Dagmar Oja. "Ilusad suured tüdrukud". Koostanud Anneli Urge. Pilgrim. Tallinn 2020

Muu tegevus
Kaire Vilgats on olnud Tartu Maratoni üks esindusisikuid ning osalenud avatud raja suusasõidul. 

2025. aasta mais läbis ta koos tütrega esimest korda võistlusoludes mittesuusa-poolmaratoni (21 km, Tartu maastikumaraton). Eesmärk oli jõuda finišisse 3,5 tunniga, et propageerida liikumist rahulikus tempos.Fotod | Tütar oli ka kaasas! Kaire Vilgats läbis elu esimese poolmaratoni: võimas tunne Kroonika/Delfi, 13.05.2025.Kaire Vilgats paneb ennast poolmaratonil proovile: propageerin liikumist rahulikus tempos Delfi Sport, 02.04.2025.

Ta on avameelselt rääkinud oma kehakaaluprobleemidest, mistõttu on teda kaasatud teavitustööd tegema ka muudele spordivõistlustele. Koos Dagmar Ojaga on ta kirjutanud raamatu "Ilusad suured tüdrukud", milles käsitletakse (isiklike kogemuste varal) kaaluprobleemidega naiste hakkamasaamist nii laval kui ka argielus. 

2008. aasta detsembris esines ta Tallinna Jaani kirikus heategevuskontserdil "Oska elada", millega tähistati ülemaailmset aidsi vastu võitlemise päeva ja mida kanti üle ka ETV-s.Tasuta kontsert ülemaailmse aidsi vastu võitlemise päeva tähistamiseks Eesti Ekspress, 28.11.2008. Mitmel aastal (2009, 2014 jm) on ta esinenud Eesti Vähiliidu korraldatud heategevuskontsertidel,Silja Paavle. Heategevus mõjub organismile tervendavalt Õhtuleht.ee, 04.12.2014. aga ka sellistel heategevuskontsertidel nagu "Laulud sõdurile", "Minu unistuste Eesti", "Inglite aeg", "Maalides head" jm.

Stockholm Dieti reklaamnägu
2019. aastal oli ta kaalulangetajate programmi Stockhkolm Diet üks reklaamnägusid Eestis. Varem 10 kilo maha võtnud Vilgats võttis nn Stockholmi dieediga maha veel 13 kilo.Stockholm Diet. Kaire Vilgats avaldab nipi, millega ta kaotas 23 kilo! (Sisuturundus.) Õhtuleht/Tervis, 29.04.2019. Toitumisnõustajad ja treenerid on seda dieeti karmilt kritiseerinud, kuna sellega propageeritakse nälgimist: organismile normaalseks talitluseks vajalikest kaloritest endale vaid neljandiku lubamist. "Isegi koomas inimene vajab rohkem kaloreid – enamik energiast kulub meie kehal ju organite tööle. Selliste näljadieetide koht on ajaloo prügikastis," on öelnud personaaltreener Kristjan-Johannes Konsap.Personaaltreener hoiatab Kaire Vilgatsi dieedi eest: näljadieetide koht on prügikastis Buduaar/TV3, 23.08.2019.

Isiklikku
Tema ema on ajakirjanik Ester Vilgats.

Kaire Vilgats oli aastatel 2009–2015 abielus muusikaprodutsent Johannes Lõhmusega, neil on pojad Alfred ja Mihkel ning tütar Karin.

2023. aastal diagnoositi tal rinnavähk.Silja Felt. Sünnipäevalaps Kaire Vilgats andis Paides oma elu esimese loengu, sama päeva hommikul teatas ta rinnavähi seljatamisest Kesk-Eesti TRE raadio koduleht. 12.01.2024.Anna-Maria Veidemann-Makko. Eksklusiivintervjuu | Kaire Vilgats hiljutisest vähidiagnoosist: mul oli kaks rasket hetke, tundsin end nagu väike mutukas ja meeleolu oli rusuv Õhtuleht.ee, 11.01.2024. Pärast seda on ta juba enda kogemusi jagades osalenud vähiteavitustöös.Verni Leivak. Naistelehe kaanelugu | Võitlus rinnavähiga jätkub! Kaire Vilgats: „Tundub, et asi läheb paremaks!“ Naisteleht. 13.11.2024.

Tema füüsilise vormi pandiks on tervisekõnd, iganädalased jõusaalitreeningud ja vahel ka sulgpall.Kaire Vilgats stardib Tartu Maastikumaratonil Tartu Maratoni koduleht. 02.04.2025.

Viited

Välislingid

 ETV saade "Tähelaev. Kaire Vilgats" Saatejuht Meelis Kompus. 23. november 2008
 Eveli Rebane. Kaire Vilgats abiellub täna! Õhtuleht, 22. jaanuar 2009

 Raadiosaade "Lood ja laulud. Kaire Vilgats" ERR Arhiiv, 4. juuli 2015

Kategooria:Eesti lauljad
Kategooria:Eesti näitlejad
Kategooria:Eesti muusikapedagoogid
Kategooria:Eurovisioonil osalejad
Kategooria:Sündinud 1975